Γνώσεις και Αντιλήψεις Ενηλίκων για την Παχυσαρκία
Creators: name: Βάσιου, Μαρία Ορέστη
Publisher: name: Aristotle University of Thessaloniki
Year: 2021
Subjects: Παχυσαρκία, βάρος
Γνώσεις
Αντιλήψεις,
Obesity, weight
Knowledge
Perceptions

description: Εισαγωγή: Η παχυσαρκία ή το πλεονάζον βάρος, ορίζεται ως η μη φυσιολογική ή η υπερβολική συσσώρευση λίπους που παρουσιάζει αυξημένο κίνδυνο στην υγεία. Στις περισσότερες χώρες τα ποσοστά της παχυσαρκίας τείνουν να αυξάνονται, ιδίως στις χώρες χαμηλού και μεσαίου εισοδήματος και στα αστικά κέντρα. Σκοπός: Βασικός σκοπός της παρούσας μελέτης, ήταν η εξέταση των γνώσεων και των αντιλήψεων ενήλικου Ελληνικού πληθυσμού σχετικά με 3 θέματα που αφορούν τη παχυσαρκία: α) τον ορισμό της παχυσαρκίας και του πλεονάζοντος βάρους, β) τις σωματικές και ψυχολογικές επιπτώσεις της και γ) τα αίτια της. Μέθοδος: Πρόκειται για μελέτη χρονικής στιγμής. Το δείγμα της έρευνας που λήφθηκε με τη μέθοδο της διαστρωματοποιημένης δειγματοληψίας, αποτέλεσαν 452 ενήλικες ηλικίας από 40 έως 64 ετών που επισκέφθηκαν δομές Πρωτοβάθμιας Φροντίδας Υγείας σε επιλεγμένες περιοχές της βόρειας Ελλάδας. Επιλέχθηκαν διαδοχικά όσοι ενήλικες προσήλθαν στις δομές επιλογής, τις ημέρες και ώρες που διεξαγόταν η μελέτη και πληρούσαν τα κριτήρια επιλογής. Στους συμμετέχοντες χορηγήθηκαν το Ερωτηματολόγιο Obesity Risks Knowledge Scale (ΟRK-10) που αξιολογεί τις γνώσεις των ατόμων σχετικά με τους κινδύνους υγείας που αυξάνει η παχυσαρκία και το Ερωτηματολόγιο Obesity Beliefs Scale (ΟBS) που αξιολογεί τις πεποιθήσεις γύρω από θέματα που σχετίζονται με τη παχυσαρκία (κόστη και οφέλη). Αποτελέσματα: Με βάση τα αποτελέσματα της παρούσας μελέτης, το επίπεδο των γνώσεων και των αντιλήψεων των συμμετεχόντων για τον ορισμό της παχυσαρκίας φαίνεται ελλιπές. Οι μετρήσεις του μεγαλύτερου ποσοστού των συμμετεχόντων αναφορικά με την κατηγορία βάρους (σωματότυπου) στην οποία κατέταξαν τον εαυτό τους (η αντίληψη της αυτοεικόνας), έρχονταν σε αντίθεση με την κατηγορία βάρους στην οποία ανήκαν ρεαλιστικά, δηλαδή οι συμμετέχοντες κατέταξαν ως ελαφρύτερο τον εαυτό τους σε σχέση με την κατηγορία στην οποία ανήκαν πραγματικά σύμφωνα με το ΔΜΣ. Επίσης, αντίστοιχα με το προγενέστερο εύρημα, παρατηρήθηκε ελλιπής γνώση των συμμετεχόντων για τα σχετιζόμενα με τη παχυσαρκία θέματα όπως αίτια, συνέπειες και συννοσηρότητα. Επιπλέον, όσον αφορά στις αντιλήψεις των συμμετεχόντων ως προς τους παράγοντες που σχετίζονται με την παχυσαρκία (υγεία, κοινωνική ζωή, εμφάνιση, τρόπο ζωής κ.ά.), τα αποτελέσματα έδειξαν πως οι συμμετέχοντες δεν τους αντιλαμβάνονται πάντα πλήρως και ορθά. Τέλος, φάνηκε να υπάρχει άμεση συσχέτιση του επιπέδου των γνώσεων και των αντιλήψεων των συμμετεχόντων με ορισμένους δημογραφικούς παράγοντες όπως η οικογενειακή κατάσταση, το φύλο, η ηλικία, το μορφωτικό επίπεδο και η εθνικότητα. Συμπεράσματα: Τα ευρήματα της παρούσας έρευνας υποδεικνύουν το γεγονός του ελλιπούς επιπέδου γνώσεων και των εσφαλμένων αντιλήψεων σχετικά με την παχυσαρκία. Η αύξηση του επιπέδου γνώσεων σχετικά με την παχυσαρκία μπορεί να αποτελέσει χρήσιμο εργαλείο για την καλύτερη διαχείριση της επιδημίας παχυσαρκίας στην Ευρώπη αλλά και παγκοσμίως. Τα ευρήματα της μελέτης υποστηρίζουν την αναγκαιότητα εφαρμογής προγραμμάτων στην κοινότητα με στόχο την εκπαίδευση και προώθηση της υγείας με την αύξηση της σωματικής δραστηριότητας και της διατήρησης του βέλτιστου σωματικού βάρους
description: Introduction: Overweight and obesity are defined as abnormal or excessive fat accumulation that presents a risk to health. In most countries, the rate of obesity is increasing, especially in low-middle income countries and in urban areas. Purpose: The aim of this study is to examine the perceptions and knowledge of Greek adults on 3 subjects related to obesity: a) the definition of obesity and overweight, b) the physical and mental effects and c) the causes of this phenomenon. Methodology: This is a cross sectional study and the sample was taken with stratified random sampling and consisted of Greeks adults who visited Primary Care Health structures in different areas of Northern Greece and filled in the Obesity Risks Knowledge Scale (ΟRK-10), which assesses knowledge regarding the effects of obesity on health, and the Obesity Beliefs Scale (ΟBS), which estimates beliefs about the health and non-health costs and benefits associated with obesity and weight control. Results: Participants level of perception and knowledge about definition of obesity was low. Measurements of most participants relating to the weight category (body type) in which they classified themselves (self-image perception), were different than the category in which they indeed belonged according to their Body Mass Index (BMI) (obese). Also, consistent with the earlier finding, we observed lack of knowledge of the participants for obesity related issues such as causes, effects and comorbidity with other diseases. In addition, regarding the participants perceptions for obesity related factors (e.g., health, lifestyle, social life, appearance etc.), they were at a moderate level, as participants did not always understand them fully and rightly. Finally, we found a direct correlation of the level of participants knowledge and perceptions with certain demographic factors like marital status, sex, age, educational level and ethnicity. Discussion: The findings of the present study appear to be consistent with the results of relevant research and studies worldwide. The findings of the study support the need to implement programs in the community aimed at educating and promoting health by increasing physical activity and maintaining optimal body weight